ওয়েস্ট ইন্ডিজ ক্রিকেট দল
১৮৯০-এর দশকে ওয়েস্ট ইন্ডিজ ক্রিকেট দলের প্রতিষ্ঠা হয়েছিল বলে ধারণা করা হয়। তখন তারা সফরকারী ইংল্যান্ড ক্রিকেট দলের বিপক্ষে প্রথম মাঠে খেলতে নামে। ১৯২৬ সালে ক্রিকেটের আন্তর্জাতিক নিয়ন্ত্রক সংস্থা ইম্পেরিয়াল ক্রিকেট কনফারেন্সে ওয়েস্ট ইন্ডিজ ক্রিকেট বোর্ড বা ডব্লিউআইসিবি যোগদান করে। এরপরই তারা আনুষ্ঠানিকভাবে প্রথম আন্তর্জাতিক খেলায় অংশগ্রহণ করে। ১৯২৮ সালে ওয়েস্ট ইন্ডিজ ক্রিকেট দল ৪র্থ টেস্টখেলুড়ে দলের মর্যাদা লাভ করে।
ইংল্যান্ড লায়ন্স (ক্রিকেট দল)
নতুন আঙ্গিকে সাজানো ইংল্যান্ড লায়ন্স তৎকালীন ইসিবি ন্যাশনাল একাডেমির অবিচ্ছেদ্য অঙ্গ হয়ে উঠে। সফরকারী দলগুলোয় একাডেমির দল থেকে সদস্য নেয়া হতে থাকে। ১৫ জুন, ২০০৭ তারিখে ইসিবি ঘোষণা করে যে, নব প্রতিষ্ঠিত লায়ন্স দল ওরচেস্টারে সফরকারী ওয়েস্ট ইন্ডিজের বিপক্ষে একদিনের প্রস্তুতিমূলক খেলায় অংশ নিবে। ঐ বছরের গ্রীষ্মকালের শেষদিকে সফরকারী ভারতীয় একাদশের বিপক্ষে চেমসফোর্ডে অনুষ্ঠিত তিনদিনের খেলায় ড্র করে। নর্দাম্পটনে অন্য আরেকটি সীমিত ওভারের খেলাটি বৃষ্টির কারণে পরিত্যক্ত ঘোষিত হয়।